open-index/open-wikipedia-markdown huggingface dataset:
Stihl

**Andreas Stihl AG & Company** er en tysk produsent av motorsager og andre håndholdte motordrevne redskaper inkludert gresstrimmere og løvblåsere. Hovedkontoret er i Waiblingen, Baden-Württemberg nær Stuttgart. Firmaet ble stiftet i 1926 av Andreas Stihl, som var en viktig utvikler av de første motorsagene. Firmaet er det mestselgende motorsagmerke i verden, og er det eneste merket som lager sine egne sagkjeder og sagsverd. Andreas Stihl AG er et privateid selskap som eies av etterkommerne til Andreas Stihl.

## Produkter
* Motorsager
* Maskiner
* Verneklær
* Vernesko

## Referanser


## Eksterne lenker
*
John Michael Geoffrey Manningham Adams

**John Michael Geoffrey Manningham Adams** (født 24. september 1931, død 11. mars 1985) var en barbadisk politiker som var statsminister på Barbados fra 1976 til 1985. 

Adams ble utdannet ved Harrison College, hvor han ble tildelt et stipend til Magdalen College ved University of Oxford. Han fungerte som den andre statsministeren på Barbados mellom 1976 og 1985. Hans parti, Barbados Labour Party (BLP), hadde utnyttet befolkningens ønske om en endring fra Errol Barrow og hans Democratic Labour Party (DLP), som hadde vært det ledende partiet på øya siden landets uavhengighet fra Storbritannia den 30. november 1966. 

Adams flyttet landets politiske retning fra Margaret Thatchers Storbritannia til Ronald Reagans USA på 1980-tallet. Da statsminister Maurice Bishop på Grenada ble veltet ved hjelp av den amerikansk-ledende invasjonen av Grenada i 1983 ble Barbados brukt som et springbrett for flere av de amerikanske styrkene.

Adams døde av hjerteinfarkt ved Ilaro Court, statsministerens offisielle residens, den 11. mars 1985. Han var den første sittende statsministeren for Barbados som døde ved statsminister-kontoret. Adams ble etterfulgt av Bernard St. John.

## Referanser
Idrettsklubben Start i 2002

2002 var tidenes dårligste sesong, med 11 poeng på 26 kamper og en klar sisteplass. Dette er en nærmest uslåelig rekord i Eliteserien, og den laveste poengsummen siden  tok 8 poeng på 22 kamper i 1986. Etter tapet mot  i juni fikk trener Jan Halvor Halvorsen sparken etter 7 poeng på 13 kamper, og Gudjon Thordarson overtok. Resultatene bedret seg ikke, tvert imot ble det kun 4 poeng på de 13 siste og dermed var islendingen også ferdig i klubben.

De negative rekordene og resultatene var mange denne sesongen: 21 scoringer, 72 baklengs, 2 seire, 19 tap, 11 poeng, og 12 av 26 kamper uten scoring er stygge tall. Det ble 0-7 borte mot , klubbens største tap i Eliteserien, og 1-6 hjemme i bunnoppgjøret mot . I hjemmekampen mot seriemester  tok Start ledelsen etter 81 minutter, men klarte å slippe inn to mål nærmest på overtid. Sesongen ble innledet med ni kamper uten seier (14 på rad inkludert de 5 siste fra ) og avsluttet med 8 tap på rad, begge deler klubbrekord.

## [[Tippeligaen 2002|Eliteserien]]

### Tabell

### Seriekamper



## Cupkamper
*Utdypende artikkel: [[Norgesmesterskapet i fotball for menn 2002|Norgesmesterskapet 2002]]*

## Målscorere

## Kort

## Start 2
Start 2 spilte i 2002 i 3. divisjon (nivå 4). Laget endte på 9.-plass i avdeling 11 og spiller i 3. divisjon også i 2003.

## Se også
* Kampreferater

## Referanser


## Kilder
Erik Möller

**Erik Möller** (født 1979) er en tysk freelance journalist ,forfatter softwareutvikler og er visedirektør for Wikimedia i San Francisco i California. Möller har også arbeidet som webdesigner og tidligere administrerende direktør for myoo.de. Han har skrevet boken *Die heimliche Medienrevolution - Wie Weblogs, Wikis und freie Software die Welt verändern*.

## Referanser


## Eksterne lenker
*
1. serierunde i Tippeligaen 2011

**1. serierunde i [[Tippeligaen 2011]]** startet fredag 18. mars klokken 19:00 med Sarpsborg 08 mot Molde. En kamp ble spilt lørdag 19. mars, før runden fortsatte med fem kamper søndag 20. mars, fire kamper klokken 18:00 og hovedkampen mellom Brann og Rosenborg på Brann Stadion klokken 20:00. Runden ble avsluttet mandag 21. mars klokken 19:00 med Aalesund mot Fredrikstad.

__NOTOC__
## Fakta
### Sarpsborg 08 – Molde

### Viking – Vålerenga

### Strømsgodset – Sogndal

### Tromsø – Haugesund

### Odd Grenland – Start

### Stabæk – Lillestrøm

### Brann – Rosenborg

### Aalesund – Fredrikstad

## Eksterne lenker
* Tippeligaen 2011: Terminliste og resultater på altomfotball.no
Foliasjon

**Foliasjon** er en parallellstruktur som forekommer i metamorfe bergarter, som ofte fører til at plateformede mineraler er parallellorienterte. Lineasjon er et tilsvarende begrep som gjelder for lineære strukturer i en bergart, som ved parallellorientering av nålformede mineraler.

## Referanser
Wattrelos

**Wattrelos** er en kommune i departementet Nord i regionen Hauts-de-France nord i Frankrike. Byen ligger ved grensen til Belgia, nordøst for byen Lille.

## Befolkningsutvikling
***Antall innbyggere i kommunen Wattrelos***

## Referanser
* Kommunedata fra INSEE


## Eksterne lenker
* 
* Kommunedata INSEE
ISO 3166-2:CV

**ISO 3166-2:CV** er Kapp Verdes del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Kapp Verde er det definert koder for:
* to geografiske regioner (Barlavento og Sotavento)
* 22 kommuner

Hver kode består av to deler, atskilt av en bindestrek. Første del er , ISO 3166-1 alfa-2-koden for Kapp Verde. Andre del er enten:
* én bokstav: geografiske regioner
* to bokstaver: kommuner

## Nåværende koder
### Geografiske regioner

### Kommuner

## Endringer
Følgende endringer i Kapp Verdes oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Kapp Verdes kommuner

## Eksterne lenker
* Counties of Cape Verde, Statoids.com
Luigi Canina

**Luigi Canina** (født 23. oktober 1795 i Casale Monferrato, død 17. oktober 1856 i Firenze) var en italiensk arkeolog og arkitekt.

Han var elev av F. Bonsignore i Torino, og slo seg ned i Roma i 1818. Blant hans verk er: noe byggverk på Villa Borghese (monumental nyklassisistisk propylea fra Piazzale Flaminio); Casino Vagnuzzi på utsiden av Porta del Popolo i egyptisk stil; ikke realiserte prosjekter med byggingen av Helligdommen Oropa (1856). Han ble professor i arkitektur i Torino, og hans viktigste arbeid var utgravningene i Tusculum i 1829 og Via Appia i 1848. Resultatene fra utgravningene ble publisert i flere påkostede verk av hans beskytter dronningen av Sardinia.

Canina er også kjent for sine studier av historie og arkeologi: *Ancient architecture described and represented in documents* (1830–44). En søyle som står på motsatt side av San Sebastiano fuori le mura på Via Appia nær Roma lister opp Caninas arbeid med å redde mange romerske ruiner og gjøre veien til den arkeologiske parken den er i dag.

I England restaurerte han Alnwick Castle, Northumberland innvendig.

## Priser (utvalg)
* 1849 - Royal Gold Medal

## Referanser


## Kilder
*
* Sistri, Augusto, ed. *Luigi Canina, 1795–1856: Architetto e Teorico del Classicismo.* Milan, 1995.
*Alnwick Castle
Unionens høye representant for utenriks- og sikkerhetspolitikk

**Unionens høye representant for utenriks- og sikkerhetspolitikk** leder EUs felles utenriks- og sikkerhetspolitikk. Representanten koordinerer EUs utenrikspolitiske instrumenter - utviklingshjelp, handel, humanitær hjelp og krisehjelp -, bygger konsensus om utenrikspolitikken mellom EUs politiske ledere, holder kontakt med Europaparlamentet, representerer EU mot tredjeland og internasjonale organisasjoner og leder European Defence Agency.

Den høye representant oppnevnes ved flertallsbeslutning i Det europeiske råd. Europakommisjonens president må være enig i avgjørelsen. Den høye representant er også visepresident i Europakommisjonen. Vervet har en tjenestetid på fem år, som samsvarer med valgperioden for Europakommisjonen.

## Historie
Stillingen ble opprettet ved Amsterdamtraktaten fra 1999. Den første innehaveren av stillingen var Javier Solana, som innehadde posisjonen i ti år. Han bar tittelen høy-representant for felles utenriks- og sikkerhetspolitikk.

Senere ble stillingen utvidet ved Lisboa-traktaten til å være del av Europakommisjonen og rådet for EUs utenriksministere. Samtidig fikk stillingen dagens tittel. Traktaten supplerte stillingen med den europeiske utenrikstjeneste, som ble etablert i desember 2010.

## Liste over stillingsinnehavere

* Javier Solana (18. oktober 1999 –1. desember 2009)
* Catherine Ashton (1. desember 2009 –1. november 2014)
* Federica Mogherini (1. november 2014 –1. desember 2019)
*  Josep Borrell 1. desember 2019 –)
Det europeiske råd anbefalte i et møte 9. juli 2024 den estiske statsminister Kaja Kallas som ny i stillingen fra 1. desember 2024 (*considered Kaja Kallas to be appropriate candidate*). Utnevnelse må vente til den nye kommisjonspresidenten er godkjent av parlamentet, fordi Det europeiske råds forslag skal komme etter samtykke fra kommisjonspresidenten.

## Referanser


## Eksterne lenker
* 
* European External Action Service
* Europakommisjonen
Den høye representant (andre betydninger)

**Den høye representant** kan sikte til:
*Unionens høye representant for utenriks- og sikkerhetspolitikk, EUs utenriksministerpost
*Den høye representant for Bosnia-Hercegovina, stilling for kontroll av under Bosnia-konflikten.
EM i friidrett innendørs 2009

De **30. Europamesterskaper i friidrett innendørs** i 2011 fant sted fra 6. til 8. mars i  Oval Lingotto i Torino, Italia. Det var fjerde gang stevnet ble avholdt i Italia. 

## Resultater, menn

### 60 m



Dato: 8. mars, 17:20  


### 400 m



Dato: 7. mars, 17:55  


### 800 m



Dato: 8. mars, 16:15  


### 1500 m



Dato: 8. mars, 16:50  


### 3000 m



Dato: 7. mars, 17:15  


### 60 m hekk



Dato: 6. mars, 18:50  


### 4 × 400 m stafett



Dato: 8. mars, 17:55  


### Høydehopp



Dato: 7. mars, 15:00  


### Stavsprang



Dato: 8. mars, 15:25  


### Lengdesprang



Dato: 8. mars, 16:45  


### Tresteg



Dato: 7. mars, 15:05  


### Kulestøt



Dato: 8. mars, 15:20  


### Sjukamp



Dato: 7.–8. mars


## Resultater, kvinner

### 60 m



Dato: 8. mars, 17:05  


### 400 m



Dato: 7. mars, 17:45  


### 800 m



Dato: 8. mars, 16:00  


### 1500 m



Dato: 7. mars, 17:35  


### 3000 m



Dato: 8. mars, 16:30  


### 60 m hekk



Dato: 6. mars, 18:40  


### 4 × 400 m stafett



Dato: 8. mars, 17:35  


### Høydesprang



Dato: 8. mars, 15:40  


### Stavsprang



Dato: 7. mars, 17:15  


### Lengdesprang



Dato: 7. mars, 16:40  


### Tresteg



Dato: 8. mars, 15:15  


### Kulestøt



Dato: 6. mars, 17:00  


### Femkamp



Dato: 6. mars


## Medaljeoversikt

## Norsk deltakelse
Norges Friidrettsforbund stilte med seks kvinnelige utøvere, en forholdsvis liten tropp. 
* Ezinne Okparaebo, IL BUL (60 m)
* Folake Akinyemi, (60 m) 
* Christina Vukicevic, IL Ski (60 m hekk)
* Irene Høvik Helgesen, IL FRI (400 m) 
* Stine Kufaas, Trondheim Friidrett (høyde)
* Cathrine Larsåsen, IL i BUL (stavsprang)

## Norske resultater
Ezinne Okparaebo vant en sølvmedalje over 60 m med tiden 7,21 sek. 

Christina Vukicevic, IL Ski klarte en fjerdeplass over 60 m hekk (8,04 sek). De andre deltakerne klarte ikke å kvalifisere seg til finaleomgangene. 

## Eksterne lenker
* 
* 30th European Athletics Indoor Championships
* Resultater for 06.03.09 hos Norges Fri-idrettsforbund 
* Resultater for 07.03.09 hos Norges Fri-idrettsforbund 
* Resultater for 08.03.09 hos Norges Fri-idrettsforbund
Forum for barnekonvensjonen

**Forum for barnekonvensjonen** (FFB) ble opprettet i 1994, og er et nettverk av organisasjoner, institusjoner og enkeltpersoner som er opptatt av barns rettigheter i Norge og internasjonalt. Nettverket består av nærmere 50 deltakere. 

FFB har som målsetting å bidra til utveksling av informasjon og erfaringer om arbeid med barn, samt å være en kilde til inspirasjon for videre utvikling av forståelsen av barns rettigheter. FFB var en viktig pådriver for inkorporeringen av FNs konvensjon om barnets rettigheter (barnekonvensjonen) i norsk lovverk og er opptatt av å sikre at konvensjonens artikler og prinsipper får en sterk rettslig stilling i Norge. FFB deltar også i internasjonale prosesser for å fremme barns rettigheter. 

Redd Barna er sekretariat for forumet.

Forum for Barnekonvensjonen utarbeidet Supplerende rapport til Norges fjerde rapport til FNs komité for barnets rettigheter. Rapporten beskriver en mangelfull oppfølging av flere av konvensjonens artikler, og ble overlevert i juni 2009.

## Eksterne lenker
* Forum for barnekonvensjonen
Manuel Oribe

**Manuel Ceferino Oribe y Viana** (født 26. august 1792, død 12. november 1857) var den fjerde president i Uruguay. Han er grunnleggeren av Det nasjonale parti (spansk: *Partido Nacional*).

## Biografi
Manuel Oribe var sønn av kaptein Francisco Oribe og María Francisca Viana, en etterkommer av den første guvernøren i Montevideo, José Joaquín de Viana. I begynnelsen av uavhengighetsrevolusjonen i Río de la Plata gikk han med som frivillig i uavhengighetskampen.

Han fungerte som president i Uruguay mellom 1835 og 1838. I 1838 ble han tvunget av José Fructuoso Rivera til å gå av, men startet en opprørshær og begynte en lang borgerkrig som varte frem til 1851.

Etter en beleiring av hovedstaden Montevideo, som varte i åte år, ble Oribe i 1851 beseiret med hjelp fra brasilianere og argentinere.

## Referanser


## Se også
* Liste over presidenter i Uruguay
Idrettsklubben Start i 2000

Etter tre sesonger i 1. divisjon ble det et kort gjensyn med Eliteserien. Forsvaret holdt nullen i kun én kamp og slapp inn totalt 66 mål på 26 kamper, likevel var muligheten for kvalifiseringsplass til stede helt til siste runde.

I cupen spilte Start seg fram til sin 4. semifinale og den første siden  etter en kontroversiell kvartfinale mot . Start leverte protest på Moldes bruk av Martin Andresen, da spilleren ikke sto oppført på dommerkortet. NFF tok protesten til følge og tildelte Start semifinaleplassen til tross for at Molde vant kampen 4-3. Semifinalen endte forøvrig med 0-4 mot .

## [[Tippeligaen 2000|Eliteserien]]

### Tabell

### Seriekamper



## Cupkamper
*Utdypende artikkel: [[Norgesmesterskapet i fotball for menn 2000|Norgesmesterskapet 2000]]*



## Målscorere

## Start 2
Start 2 spilte i 2000 i 2. divisjon (nivå 3). Laget endte på 5.-plass i avdeling 4, men siden førstelaget rykket ned fra Eliteserien ble Start 2 flyttet ned til 3. divisjon i 2001.

## Se også
* Kampreferater

## Referanser


## Kilder
Yackandandah

**Yackandandah** er en liten turistby i det nordøstlige Victoria, Australia. Byen ligger i nærheten av de to industrielle byene Wodonga og Albury, og i nærheten av byen Beechworth som også er en turistby. Yackandandah hadde .

Ved folketellingen i 2006, hadde Yackandandah en befolkning på 663 personer. Byen hadde tidligere flere gruver der det ble drevet med gruvedrift og leting etter gull. Noen av de eldste bygningene er postkontoret som ble offisielt åpnet 13. juni 1856. Et annet postkontor som ligger i nærheten er Yackandandah Junction som ble åpnet i 1872, men som ble stengt igjen i 1885. Sentrum av byen, kjent som Yackandandah Conservation Area, er registrert i «Register of National Estate». Byen har en australsk fotballag som konkurrerer i Tallangatta & District Football League. Byen har også Yackandandah Golf Club for golfspillere.  

Jernbanelinjen som en gang knyttet Yackandandah til nabobyen Beechworth ble åpnet i 1891. Det siste toget som gikk strekningen fra Yackandandah til Beechworth ble stengt i juli 1954. To historiske bygninger, et museum som tidligere het Bank of Victoria og bygningen der butikken Rainbow Crystal, ble ødelagt av en stor brann tidlig om morgenen den 21. desember 2006. Et eiendomsmeglerebyrå ble også alvorlig skadet i denne brannen.

## Referanser
Septillion

**Septillion** er 1042 eller 1 000 000 000 000 000 000 000 000 000 000 000 000 000 000. Det skrives med et ettall etterfulgt av 42 nuller. Det er det samme som 1000 sekstilliarder eller en milliard kvintilliarder.

På engelsk betyr *septillion* «kvadrillion».

## Se også
* Den korte og den lange skalaen for store tall

## Referanser
Marcq-en-Barœul

**Marcq-en-Barœul** er en kommune i departementet Nord i regionen Hauts-de-France nord i Frankrike. Kommunen ligger nordøst for Lille og er en forstad til byen.

## Befolkningsutvikling
***Antall innbyggere i kommunen Marcq-en-Barœul***

## Referanser
* Kommunedata fra INSEE


## Eksterne lenker
* 
* Kommunedata INSEE
Jorunn Westeraas

**Jorunn Westeraas** (født 1971) er en norsk sanger, sangtekstforfatter, låtskriver, komponist og artist.

Hun har bidratt på flere cd-produksjoner med tekster, som musiker eller solist og korist, og utga høsten 2012 sin egen cd «Jorunn». Hun har også levert musikk til musikalene «Købermysteriet»,  «Snømannland»  «Skrivesperre» , «Dr. Sædrik og donormysteriet», «Tvil, hat og ærlighet» , til filmen «Anderledesungen», har fått fremført verker arrangert for både kor, korps  og kirkeorgel, og har lang erfaring som janitsjarmusiker og musikklærer. Hun leverer musikk til teatre og arrangerer sanger for andre artister. Westeraas spiller selv gitar, saksofon og piano. 30 nye utgivelser av sanger er kommet de seneste årene, blant annet en rekke singler på Spotify og andre strømmetjenester. Westeraas er daglig leder i plateselskapet og musikkforlaget Fabeltjenester AS.

## Diskografi
* Engel singel, 2005)
* Jorunn (album, 2012)
* Pretend (singel, 2018)
* When You Wake Up (singel, 2018)
*Dikt om dyr (album, 2019) 
* Date for tre (singel, 2019)
* Magical Moments (singel, 2019) 
*Snowflakes (singel, 2020)
*Nothing (singel, 2020)
*Hurra for deg som fyller ditt år (singel, 2020)
*Hennes sang (singel, 2021)
*Solskinnsvise (singel, 2021)
*Kom mai du skjønne milde (singel, 2021)
*The Tide (singel, 2021)

## Referanser


## Kilder
* www.fabeltjenester.no  
* Tre ble plutselig til tolv 
* Musikal om krimgåten på Hankø
* Spiritistisk kriminaldrama på Hankø
* Medvirkning på andres plater 
*Skrivesperre utsolgt før annonering
Norsk Yrkesdykkerskole

**Norsk Yrkesdykkerskole – NYD** er en privatskole som utdanner yrkesdykkere klasse 1 for arbeid inshore og offshore.    
Skolen som ligger på Fagerstrand – ca 45 minutter fra Oslo – startet sin virksomhet i 1990.  Skolen er godkjent for lån hos Statens lånekasse for utdanning.  Yrkesdykkeropplæringen ved skolen har en varighet på 4 måneder.  Læreplanene bygger på krav i forskrift om dykking, NORSOK U-100 Bemannede undervannsoperasjoner, IDSA (International Diving Schools Association) Diver Training Standards og EDTC (European Diving Technology)Standards. Sertifikatene utstedes av  Arbeidstilsynet og Petroleumstilsynet. Petroleumstilsynets sertifikat er godkjent av IMCA og HSE.

## Eksterne lenker
*
Lille Billefjord

***Lille Billefjord*** var et underholdningsprogram som ble sendt på NRK1 den 22. desember 2010. Programmet kom i stand som følge av at gevinsten i humorkonkurransen ''Den norske humor'' var å få lage sitt eget tv-program. Manus og regi var ved Trine Lise Olsen, Kjetil Kooyman, og Øystein Bache. 

Trine Lise Olsen, som vant ''Den norske humor'', vokste opp i Indre Billefjord og ville spille inn programmet i sin hjembygd. Programmet ble beskrevet som en krysning av tv-seriene ''Little Britain'' og ''Himmelblå''.

## Referanser


## Eksterne lenker
* nrk.no Programmets hjemmeside
Brisbane Roar FC

**Brisbane Roar Football Club** (tidligere kjent som **Queensland Roar Football Club**) er en australsk fotballklubb basert i Brisbane i delstaten Queensland. Klubben ble grunnlagt i 1957, og lagets draktfarger er oransje skjorter med mørkerøde detaljer og mørkerød shorts, mens bortedraktene er hvite med en oransje detaljer på skjorten og oransje shorts. Brisbane Roar spiller for øyeblikket i landets høyeste avdeling A-League, og spiller sine hjemmekamper på Suncorp Stadium, et stadion som blir delt med blant andre rugbyklubben Brisbane Broncos. Nåværende trener er nederlenderen Ange Postecoglou.

Klubben ble grunnlagt i 1957 under navnet *Hollandia-Inala Soccer Club* av nederlandske innvandrere (derav klubbens farger), og var basert i bydelen Richlands. Da fotballklubbene på begynnelsen av 1970-tallet ble pålagt å endre sine etniske navn, tok klubben dermed navnet *[[Queensland Lions Soccer Club|Brisbane Lions]]*, hvor blant andre George Best spilte i 1983/84-sesongen. De spilte i den australske fotballserien National Soccer League fra 1977 og frem til 1988, før de deretter spilte i den regionale serien Brisbane Premier League. 

Klubben endret på nytt navn til *Queensland Lions* på 1990-tallet, etter å ha kommet til enighet med den australske fotballklubben Brisbane Lions. Da klubben i 2004 fikk rett til å spille i A-League byttet klubben navn til *Queensland Roar*, og året etter til sitt nåværende navn.

## Meritter
* **A-League:**
** Premiership (1): 2010-11
** Finalists (3): 2007–08, 2008–09, 2010-11
** Grand Finalists (1): 2010-11

* **Translink Cup (2):** 2007, 2008

## Kjente spillere med tilknytning til klubben
*  Alex Brosque (2005–2006)
*  Charlie Miller (2008–2009)
*  Craig Moore (2007–2009)
*  Shane Stefanutto (2010–dd)
*  Danny Tiatto (2007–2010)
*  Dario Vidošić (2006–2007)

## Referanser


## Eksterne lenker
* Klubbens offisielle nettsider
Tachyporus

***Tachyporus*** er en gruppe (slekt) av biller som hører til underfamilien dråpekortvinger (Tachyporinae) i den store familien kortvinger (Staphylinidae). De er små, glatte og blanke, ofte broket fargede biller med et stort og bredt brystskjold (pronotum) og et forholdsvis lite, rundt hode.

## Utseende
Små (gjerne 3-5 millimeter), nokså brede, blanke og glatte kortvinger. På farge er de gjerne helt eller delvis gul- eller rødaktige, ofte med svarte partier. Hodet er lite og noe nedbøyd, ofte svart, uten punktøyne og med forholdsvis små fasettøyne. Antennene er forholdsvis lange og tynne. Brystskjoldet (pronotum) er stort og bredt, glatt og hvelvet, gjerne med noen børster ved framkanten. Dekkvingene er forholdsvis korte, med noen kraftige, oppstående børster langs innerkanten (sømmen). Bakkroppen er temmelig kort kjegleformet, på sidene med påfallende lange og kraftige børster – slik skiller slekten seg fra den ellers nokså lignende slekten *[[Mycetoporus]]*.

## Levevis
Tachyporus-artene er blant annet å finne på skogbunnen. De kan finnes i mange forskjellige miljøer, blant annet ved åtsler, gjødsel og sopp. Som de fleste kortvinger er de rovdyr. De flyr godt.

## Systematisk oversikt / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien dråpekortvinger Tachyporinae Macleay, 1825
****** Gruppen Tachyporini MacLeay, 1825
******* Slekten ***Tachyporus*** Gravenhorst, 1802
******** *[[Tachyporus abdominalis]]* (Fabricius, 1781)
******** *[[Tachyporus atriceps]]* Stephens, 1832
******** *[[Tachyporus chrysomelinus]]* (Linnaeus, 1758)
******** *[[Tachyporus corpulentus]]* J.Sahlberg, 1876
******** *[[Tachyporus dispar]]* (Paykull, 1789)
******** *[[Tachyporus hypnorum]]* (Fabricius, 1775)
******** *[[Tachyporus nitidulus]]* (Fabricius, 1781)
******** *[[Tachyporus obscurellus]]* Zetterstedt, 1838
******** *[[Tachyporus obtusus]]* (Linnaeus, 1767)
******** *[[Tachyporus pallidus]]* Sharp, 1871
******** *[[Tachyporus pulchellus]]* Mannerheim, 1843
******** *[[Tachyporus pusillus]]* Gravenhorst, 1806
******** *[[Tachyporus quadriscopulatus]]* Pandelle, 1869
******** *[[Tachyporus scitulus]]* Erichson, 1839
******** *[[Tachyporus solutus]]* Erichson, 1839
******** *[[Tachyporus tersus]]* Erichson, 1839
******** *[[Tachyporus transversalis]]* Gravenhorst, 1806

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
*
A/S Gentlemen

**A/S Gentlemen** (originaltittel: *Gli Aristocratici*) er en tegneserie som gikk i ''Tempo'' mellom 1975 og 1979. Den ble også utgitt i to norske album i 1980-81 under tittelen *Aristokratene*.

## Handling
I sentrum av handlingen står en gruppe engelske gentlemantyver kjent under kallenavnet The Aristocrats, på grunn av deres upåklagelige klær og utseende.

Gjengen blir flere ganger involvert i forskjellige ransforsøk, men de liker aldri å bruke vold. I tillegg donerer de alle pengene de har stjålet til veldedighet, og de beholder bare 10 % for å dekke blant annet utgifter.

## Personer
* Lederen for gruppen er «greven» en britisk gentleman med raffinert oppførsel.
* Fritz er en tysk oppfinner, som finner på rømningsplanene de bruker under ran.
* Moose, en ire som er veldig glad i øl
* Alvaro, italiensk playboy som kan få opp hvilken som helst lås, som oftest på mindre enn 30 sekunder.
* Jean, grevens nevø, bruker forførelse for å hjelpe gruppen med å nå deres mål.
* Michael Allen er Jeans kjæreste, og arbeider for Scotland Yard. Han mistenker at «greven» og gjengen hans er kriminelle, men han klarer aldri å bevise mistankene sine.
* Derek Collins. Var opprinnelig med på å grunnlegge gjengen. Men etter å ha drept noen under et tyveri, ble han arrestert av sine egne følgesvenner og kastet ut av gruppen. Han vil deretter gjengens bitre motstander.

## Referanser
Aleksej Orlov

**Aleksej Grigorjevitsj Orlov** (født 24. september 1737 i Ljutkino i guvernementet Tver i Russland, død 24. desember 1808 i Moskva) var en russisk greve og soldat i Den keiserlige russiske hær.

## Liv og virke
### Bakgrunn
Aleksej var av den adelige Orlov-slekten i Ljubini vær Tver, og var sønn av Grigorij Ivanovitsj Orlov, guvernør av Novgorod, og bror til Grigorij Grigorjevitsj Orlov. Han begynte i Preobrazjenski-regimentet og var i 1762 blitt sersjant. Han utmerket seg i Syvårskrigen og ble såret under slaget ved Zorndorf. Han ble beskrevet som en kjempe av en mann, over to meter høy, og dyktig duellant, med et arr på kinnet. Han ble derfor kali *arransikt*'.

Under Den russisk-tyrkiske krig (1787–1792) var Orlov medvirkende til at Krim-khanatet kom under russisk kontroll.

### Kuppet 1762, keiserinne Katarinas hjelper
Orlov var blant nøkkelkonspiratorene i kuppet i 1762 der tsar Peter III ble avsatt til fordel for sin kone, tsarina Katarina II. Under Orlovs beskyttelse ble Peter satt i fengsel, hvor han døde kort tid etter under mystiske omstendigheter, noe som fikk mange til å tro at Orlov enten beordret mordet, eller utførte det selv. Orlov ble belønnet av Katarina for sin innsats, og steg i gradene. 

I 1770 ble han utnevnt til kommandør av den russiske flåten som ble sendt til angrep mot Det osmanske riket under Den russisk-tyrkiske krig (1768-1774). Under ledelse av Orlov sikret den russiske flåten seg en rekke seire, og i 1771 utslettet den nesten hele den osmanske flåten i slaget ved Çeşme.

Under krigshandlingene mellom Russlands og Frankrikes Napoléon Bonaparte i 1806 og 1807 var det Orlov som ledet den russiske militsen i femte distrikt, som ble utplassert på krigsfot nesten utelukkende på hans egen regning. 

Aleksej Orlov var bror til Grigorij Orlov, Katarinas elsker, og Fjodor Orlov, som også deltok i Den russisk-tyrkiske krig (1768-1774). Etter at Orlov pensjonerte seg fra militæret og bosatte seg i Moskva viet han seg til avl av kylling, og av hesterasen som ble kjent som orlovtraver. Da tsar Paul I overtok etter Katarina i 1796, forlot Orlov landet, men han kom tilbake etter at Paul døde i 1801 og ble boende der til sin død i 1808.

## Referanser


## Litteratur
*
*
*
*
*
*
*
*
*
*
*
*
Mycetoporus

***Mycetoporus*** er en gruppe (slekt) av biller som hører til underfamilien dråpekortvinger (Tachyporinae) i den store familien kortvinger (Staphylinidae). De er små, glatte og blanke, ofte broket fargede biller med et stort og bredt brystskjold (pronotum) og et forholdsvis lite, rundt hode.

## Utseende
Små (gjerne 3–5 millimeter) blanke og glatte kortvinger. På farge er de gjerne helt eller delvis gul- eller rødaktige, ofte med svarte partier. Hodet er lite og noe nedbøyd, uten punktøyne og med forholdsvis små fasettøyne. Antennene er forholdsvis lange og tynne. Brystskjoldet (pronotum) er stort og bredt, glatt og hvelvet. Dekkvingene er forholdsvis korte. Bakkroppen er temmelig langt kjegleformet, på sidene uten påfallende lange og kraftige børster – slik skiller slekten seg fra den ellers nokså lignende slekten *[[Tachyporus]]*, i tillegg til at de gjerne har en noen slankere kroppsbygning enn denne slekten.

## Levevis
I likhet med flere andre slekter av dråpekortvinger er *Mycetoporus*-artene knyttet til sopper. De finnes gjerne i skog på fruktlegemene til ulike sopper. De voksne billene er gjerne mest aktive om høsten da soppmengden er størst.

## Systematisk oversikt / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien dråpekortvinger Tachyporinae Macleay, 1825
****** Gruppen Mycetoporini Thomson, 1859
******* Slekten ***Mycetoporus*** Mannerheim, 1830
******** *[[Mycetoporus aequalis]]* Thomson, 1868
******** *[[Mycetoporus altaicus]]* Luze, 1901
******** *[[Mycetoporus baudueri]]* Mulsant & Rey, 1875
******** *[[Mycetoporus bimaculatus]]* Lacordaire, 1835
******** *[[Mycetoporus brucki]]* (Pandelle, 1869)
******** *[[Mycetoporus clavicornis]]* (Stephens, 1832)
******** *[[Mycetoporus despectus]]* A.Strand, 1969
******** *[[Mycetoporus erichsonanus]]* Fagel, 1965
******** *[[Mycetoporus forticornis]]* Fauvel, 1875
******** *[[Mycetoporus inaris]]* Luze, 1901
******** *[[Mycetoporus lepidus]]* (Gravenhorst, 1806)
******** *[[Mycetoporus longulus]]* Mannerheim, 1830
******** *[[Mycetoporus maerkelii]]* Kraatz, 1857
******** *[[Mycetoporus montanus]]* Luze, 1901
******** *[[Mycetoporus monticola]]* Fowler, 1888
******** *[[Mycetoporus mulsanti]]* Ganglbauer, 1895
******** *[[Mycetoporus niger]]* Fairmaire & Laboulbéne, 1856
******** *[[Mycetoporus nigrans]]* Mäklin, 1853
******** *[[Mycetoporus pachyraphis]]* (Pandelle, 1869)
******** *[[Mycetoporus punctus]]* (Gravenhorst, 1806)
******** *[[Mycetoporus rufescens]]* (Stephens, 1832)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
*
Idrettsklubben Start i 1996

Klubbens tredje nedrykk etter åtte strake sesonger i Eliteserien var et faktum etter en av de verste sesongene i kl0ubbens historie, en sesong med mye turbulens og støttespillere som forsvant. Blant disse var Petter Belsvik og Claus Eftevaag som gikk til hhv Stabæk og Brann før sesongstart, mens Erik Mykland gikk til FC Linz.

På trenersiden ble Start satt i en håpløs situasjon da Steve Perryman midt i sesongoppkjøringen dro til japanske Shimizu S-Pulse. Teddy Moen ble ansatt som hovedtrener, men han trakk seg i juli etter dårlige resultater og klubblegenden Karsten Johannessen gikk løs på sin 9. og siste periode som trener i Start. Han startet med 2-2 mot Bodø/Glimt, men klarte ikke å berge plassen. Trenerskiftet innebar at Eliteseriens eldste trener (70 år) overtok etter den yngste (31 år). Johannessen var Starts femte trener på halvannen sesong: "På 17 måneder hadde vi fem trenere. Dette ble latterliggjort i hele Fotball-Norge, og vitner om fullstendig mangel på fotballkunnskaper og hvilke krav som settes for å være med i eliteserien."

Sesongen bød på en del stygge tap, som 1-7 mot  og 1-5 mot  i en kamp som var Steinar Pedersens siste kamp før han dro til  og samtidig Ole Gunnar Solskjærs siste seriekamp i Norge. I siste kamp ble det 2-6 hjemme mot Strømsgodset, et resultat som gjorde at Godset berget plassen med ett mål. Det siste og avgjørende målet ble scoret av Krister Isaksen, som returnerte til Start før -sesongen.

## [[Tippeligaen 1996|Eliteserien]]

### Tabell

### Seriekamper



## Cupkamper
*Utdypende artikkel: [[Norgesmesterskapet i fotball for menn 1996|Norgesmesterskapet 1996]]*

## Målscorere

## Spillerstatistikk

## Overganger
### Inn

### Ut

## Start 2
Start 2 spilte i 1996 i 2. divisjon (nivå 3), men endte på 12.-plass i avdeling 3 og rykket ned, og spiller i 3. divisjon i 1997.

## Referanser


## Kilder
* 
*
Coudekerque-Branche

**Coudekerque-Branche** er en kommune i departementet Nord i regionen Hauts-de-France nord i Frankrike. Det er den største forstaden til Dunkerque, og ligger sørøst for byen.

## Befolkningsutvikling
***Antall innbyggere i kommunen Coudekerque-Branche***

## Referanser
* Kommunedata fra INSEE


## Eksterne lenker
* 
* Kommunedata INSEE
Benkös åpning

**Benkös åpning** er en sjakkåpning som kjennetegnes av hvits førstetrekk 1.g3. Andre navn er kongefianchetto, ungarsk åpning eller Benkö-Bilek-Barcza-åpning. Også betegnelsen Larsens åpning var en stund i bruk, men den ble etterhvert overført til åpningstrekket 1.b3. Benkö oppnådde enkelte oppsiktsvekkende gode resultater med åpningen – blant annet en seier mot Robert Fischer –  men tilførte den forholdsvis få nye ideer. En av åpningens pionerer var Richard Reti, som imidlertid hadde noe skuffende praktiske resultater med trekket.

Med sitt førstetrekk planlegger hvit Lg2, som bringer hvitfeltsløperen til brettets lengste hvite diagonal, og angriper de viktige sentrumsfeltene e4 og d5. En av åpningens styrker er at hvit utsetter alle avgjørelser om sin bondestilling i sentrum, og derfor forholder seg svært fleksibelt.

Åpningen kan ofte transponere til andre åpninger som kongeindisk angrep, Engelsk åpning eller katalansk. En av hvits viktigste avgjørelser er om han etter 1...e5 eller 1...d5 skal fortsette 2.Lg2, og tillate sort å sette opp et sentrum med bønder på e5 og d5 (diagram 2). Hvit kan unngå dette, for eksempel ved å møte 1...e5 med 2.c4 og 1...d5 med 2.Sf3, men dermed går spillet over i andre åpningssystemer (henholdsvis engelsk og kongeindisk angrep). 

En selvstendig fortsettelse er 1.g3 e5 2.Sf3, som kan betraktes som et forsøk på å spille Alekhines forsvar (1.e4 Sf6) med omvendte farger (og dermed et ekstra trekk). Også varianten 1...c5 2.Lg2 Sc6 3.e4 må betraktes som selvstendig, selv om stillingen har et "Siciliansk" preg, og kan oppstå via åpningen siciliansk etter trekkrekkefølgen 1.e4 c5 2.g3 Sc6 3.Lg2. Denne trekkrekkefølgen tillater imidlertid 2...d5, som antakelig løser alle svarts åpningsproblemer.

I den karakteristiske stillingen etter at sort har spilt ...d5 og ...e5 i sine to første trekk (Diagram 2) har hvit blant annet følgende muligheter: 
* 3.Sf3 tilbyr igjen å spille en slags Alekhines forsvar med omvendte farger.
* 3.c4 kan føre til selvstendige varianter etter 3...d4 eller 3...dxc4, men 3...Sf6 4.cxd5 fører til en kjent variant fra åpningen engelsk, og også 3...c6 kan oppstå fra samme åpning.
* 3.d3 kan betraktes som et forsøk på å spille moderne forsvar (1.e4 g6 2.d4 Lg7) med omvendte farger.
Lee Robertson

**Lee Robertson** (født 25. august 1973) er en skotsk tidligere fotballspiller.

Lee Robertson ble født i Edinburgh, sønn av Sheila og Robert Robertson. Fotballspillet begynte tidlig i livet hans, og han utviklet en dyp lidenskap for det.

Robertson begynte sin karriere med Rangers og gjorde tre ligaopptredener for klubben. Han ble løst fra kontrakten og flyttet til Norge med IK Start. Han hadde perioder med Molde FK og FK Bodø/Glimt og også en syv-dagers prøveperiode på St Johnstone i desember 1999. Dessverre gjorde tung snø at han dro uten engang å spille en sprettkamp for Saints.[3]

Vant den skotske Premier League med Rangers 1994-1995, 1995-1996

Vant den skotske cupen med Rangers 1995-1996

Toppscorer Robertson viste sterke fotballferdigheter. I Australia besøkte han familie og returnerte deretter til IK Start. I 2003 dro han tilbake til Skottland, men kom tilbake med familien til Norge kort tid etter.

## Referanser


## Eksterne lenker
*
Trøndelags Europakontor

**Trøndelags Europakontor** (Mid-Norway European Office) er et norsk regionskontor lokalisert i Brussel, Belgia. Kontoret er en kompetansepartner for trøndersk nærings- og samfunnsliv innenfor EU- og EØS-spørsmål, og har som formål å knytte Trøndelagsregionen sammen med resten av Europa.

Kontoret har per 2022 tretten medlemmer fra privat næringsliv, offentlige myndigheter og FoU-aktører i Trøndelag. Per 2022 har Trøndelags Europakontor en stab på tre ansatte, og holder til på adressen  Avenue des Arts 6 i Brussel.

## Historikk
Kontoret ble etablert i 2001 med sju partnere. Fra januar 2006 er kontoret registrert som Foreningen Trøndelags Europakontor. 

## Formål
Trøndelags Europakontor har som mål å skape vekst og utvikling i Trøndelag gjennom internasjonalisering, kompetansedeling, nettverksbygging og nyttiggjøring av europeiske samarbeidsmuligheter. 

## Referanser


## Se også

* Osloregionens Europakontor

## Eksterne lenker
* Trøndelags Europakontors nettsted
UNPREDEP

**United Nations Preventive Deployment Force**, **UNPREDEP**, var en fredsbevarende FN-styrke opprettet 31. mars 1995 av FNs sikkerhetsråd ved resolusjon 983. Styrken skulle bidra til å sikre Republikken Makedonias stabilitet og territorielle integritet ved å overvåke landets grenser, særlig mot Albania og Jugoslavia. Den erstattet UNPROFORs aktiviteter i Makedonia. Operasjonen var i aktivitet til 28. februar 1999.

Ved avslutningen av mandatperioden hadde UNPREDEP en styrke på  soldater, 35 militærobservatører og 26 politifolk. Styrken hadde to mekaniserte infanteribataljoner, en fra USA, den andre sammensatt av bidrag fra de nordiske land, samt en ingeniørtropp fra Indonesia. Norge bidro til UNPREDEP med 152 soldater og to politifolk. Den militære styrken ble ledet av offiserer fra de nordiske land, ved slutten av operasjonen brigader Ove Strømberg. Hovedkvarteret var i Skopje.

## Referanser


## Litteratur
*Alex J. Bellamy, Paul Williams og Stuart Griffin: «Preventing war in Macedonia: UNPREDEP and beyond», i *Understanding Peacekeeping*, 2. utgave, Cambridge: Polity, 2010, s. 161–165

## Eksterne lenker
* UNPREDEP, United Nations, Department of Peacekeeping Operations
Brian Green

**Brian Geoffrey Green** (1935–2012) var en engelsk fotballspiller og -trener. Som aktiv spilte han for Rochdale, Southport, Barrow, Exeter City og Chesterfield.

Han ble senere trener for  i 1975-76, men fikk sparken etter å ha blitt dømt for butikktyveri.. Green var også trener for  fra 1980-82 og for  i 1986-87.

## Referanser
Beachy Head

**Beachy Head** er en kalkklippe og et nes på sørkysten av England, nær byen Eastbourne i East Sussex, like øst for Seven Sisters.

## Eksterne lenker
*
Ronald Munro Ferguson

**Ronald Craufurd Munro Ferguson, 1. viscount Novar** (født 6. mars 1860, død 30. mars 1934) var en britisk-australsk politiker og guvernør. 

Munro Ferguson var den sjette generalguvernøren for Australia og han satt i dette embetet fra 1914 til 1920, og regnes som en av de mest innflytelsesrike innehaverne av dette embetet. Etter hjemkomsten til Storbritannia ble han minister for Skottland fra 1922 til 1924.

Munro Ferguson ble født som Ronald Craufurd Ferguson i Kirkcaldy i Fife i Skottland, som eldste sønn av oberstløytnant Robert Ferguson, som var et velstående medlem av det britiske House of Commons og slekten hans var av gammel skotsk avstamning. Hans mor het Emma Eliza (født Mandeville). Munro Ferguson ble utdannet ved Royal Military Academy Sandhurst og han hadde en militær karriere i Storbritannia frem til 1884. 

I 1884 ble Munro Ferguson valgt inn i det britiske House of Commons. Han satt som privatsekretær for lord Rosebery som var en ledende liberal politiker i England. I likhet med Rosebery, var Munro Ferguson en liberal-imperialistisk politiker. Ferguson støttet den keiserlige politikken som den konservative regjeringen førte.

Han giftet seg med Helen, datter av Frederick Hamilton-Temple-Blackwood,  i 1889. Hun arbeidet for det britiske Røde Kors og hun ble tildelt storkors av Order of the British Empire (GBE) i 1918. Munro Ferguson døde i sitt eget hjem i 1934, i en alder av 74 år. 

I februar 1914 aksepterte Munro Ferguson stillingen som generalguvernør for Australia. Han ble utnevnt til storkorsridder av Order of St. Michael and St. George (GCMG). Under valget i Australia i 1914, kom nyheten om utbruddet av den første verdenskrig. Da han kom tilbake til Storbritannia på 1920-tallet ble han hedret ved å bli adlet og han utnevnt til ridder av Tistelordenen i 1926. Han tok deretter tittelen 1. viscount Novar. Han var medlem av Privy Council of the United Kingdom.

## Referanser


## Eksterne lenker
* 
*
Gold Coast United FC

**Gold Coast United Football Club** var en australsk tidligere fotballklubb basert i byen Gold Coast i delstaten Queensland. Klubben ble grunnlagt i 2008, og lagets draktfarger var gule skjorter med blå shorts, mens bortedraktene er helhvite. Gold Coast United står for øyeblikket uten lisens etter å ha spilt i landets nest høyeste avdeling A-League frem til 2011/2012-sesongen. Klubben spilte sine hjemmekamper på Skilled Park, et stadion som ble delt med rugbyklubben Gold Coast Titans. Trener frem til klubben opphørte var Miron Bleiberg.

Klubben var eiet av Clive Palmer (70% eierandel per 2011), som er eier av gruveselskapet Mineralogy Pty Ltd, og er en av Australias rikeste menn.

## Kjente spillere med tilknytning til klubben
*  Jason Čulina (2009–2011)
*  John Curtis (2010–dd)
*  Charlie Miller (2009–2010)
*  Glen Moss (2010–dd)
*  Shane Smeltz (2009–2010, 2011–dd)
*  Michael Thwaite (2009–dd)

## Referanser


## Eksterne lenker
* Klubbens offisielle nettsider
Eirik Valheim

**Eirik Valheim** (født 15. juli 1991 i Stavanger) er en norsk stuper som stuper for Pingvin Stupeklubb i Stavanger. Han er tatt ut i den norske troppen til EM i stuping 2011 som går i Torino, sammen med Amund Gismervik og broren Espen. Han har flere ganger deltatt i internasjonale mesterskap, og har blant annet en 21.-plass fra stupekonkurransen under EM i svømming 2010. Han har i tillegg to gull fra norgesmesterskapet i stuping, begge i synkronstup sammen med sin tvillingbror.

Eirik og Espen Valheim ble nummer fem i 3 m synkronstup under EM, Norges beste plassering i synkronstup, og Eirik ble nummer ti på 3 m sviktstup individuelt.

## Referanser


## Eksterne lenker
* Hjemmeside
Tilbakekallingsvalg

**Tilbakekallingsvalg** (engelsk: *recall election*) er en form for folkeavstemning hvor innbyggere kan stemme over hvorvidt en valgt politiker eller embetsmann skal miste jobben. For at et tilbakekallingsvalg skal holdes må et visst antall av innbyggerne ønske det. Dette skjer oftest gjennom underskriftskampanjer. Valgformen er mest kjent i USA, men finnes også i Canada, Sveits, Peru, Filippinene og Venezuela. 

Tilbakekallingsvalg forekom allerede i det gamle Athen. Blant de mest kjente tilfellene i nyere tid, er tilbakekallingsvalget av Californias guvernør Gray Davis i 2003, og det mislykkede tilbakekallingsvalget av Venezuelas president Hugo Chávez i 2004. I Davis' tilfelle var det samlet inn 1&nbsp;356&nbsp;408 gyldige underskrifter for et tilbakekallingsvalg. Kravet var litt under 900&nbsp;000 stemmer. I selve valget stemte 55% av 9,5 millioner stemmende at Davis ikke fikk beholde jobben. 44,6% ønsket at han ikke skulle tilbakekalles. I det samme valget ble Arnold Schwarzenegger valgt til ny guvernør.

For å tilbakekalle Hugo Chávez måtte det samles inn rundt 2,4 millioner underskrifter. Etter en lang prosess og flere rettssaker hvor underskriftenes validitet ble vurdert ble det til slutt avholdt et valg. I valget stemte 58% nei til tilbakekalling av presidenten.

I 2012 ble det reist krav om tilbakekallingsvalg på guvernør Scott Walker i Wisconsin. Republikaneren Walker vant valget som ble avholdt 5. juni 2012 med 53,2 % av stemmene mens Demokratenes utfordrer Tom Barrett fikk 46,3 %.

## Referanser
Espen Valheim

**Espen Valheim** (født 15. juli 1991 i Stavanger) er en norsk stuper som stuper for Pingvin Stupeklubb i Stavanger. Han deltok med den norske troppen i EM i stuping 2011 som ble avholdt i Torino, sammen med Amund N. Gismervik og broren Eirik. Han har flere ganger deltatt i internasjonale mesterskap, og har blant annet en 14.-plass fra stupekonkurransen under EM i svømming 2010. Han har i tillegg seks gull fra norgesmesterskapet i stuping, to av de i synkronstup sammen med sin tvillingbror.

Espen ble sammen med broren Eirik nummer fem i 3 m synkronstup under EM 2011. Dette er den beste plasseringen av norske utøvere i synkronstup i et europamesterskap gjennom alle tider.

## Referanser


## Eksterne lenker
* Hjemmeside
Innsjøer på New Zealand

Det finnes 3&nbsp;820 **[[innsjø]]er på [[New Zealand]]** med en overflate på over ett hektar. Innsjøene er av varierende type og opprinnelse. Mange av innsjøene som ligger i sentrale området av Nordøya er vulkanske kraterinnsjøer, mens majoriteten av innsjøene nær Southern Alps har blitt gravd ut av isbreer. Vannreservoarer er vanlige i South Canterbury, Central Otago og langs Waikato River.

## Statistikk

*Største innsjø: Lake Taupo – 616 km²
*Dypeste innsjø: Hauroko – 462 m

Det finnes:
*41 innsjøer med et overflateareal på over 10 km² (1&nbsp;000 ha)
*229 innsjøer er større enn 0,5 km² (50 ha)
*3820 innsjøer er større enn 0,01 km² (1 ha)

## Forurensning
En forurensningsindeks, trophic level index, brukes for å måle forurensningsnivåene i innsjøene i New Zealand.

Basert på overvåking av 134 innsjøer er det anslått at en tredel av New Zealands innsjøer har høye nivåer av næringsstoffer eller har dårlig vannkvalitet.

## Se også
*Elver i New Zealand

## Referanser


## Ytterligere lesing
*
* 
* 
## Eksterne lenker
* Lake Ecosystem Restoration New Zealand